PRESSEMEDELELSE

04-12-2020

Engcon støtter lokalt denne jul   
 – medarbejderne modtager en julegave, der understøtter lokalområdet 

**Engcon har altid værnet om sine medarbejdere og den lokale tilstedeværelse, som virksomheden har i sine afdelinger rundt om i verden. Når corona udfordrer både menneskers og virksomheders hverdag, vælger Engcon nu at støtte lokalt, når Engcons cirka 300 medarbejdere skal have en julegave. ”Det er ikke nok, at virksomheden og dens medarbejdere bare har det godt – vores lokalsamfund skal også have det godt, for at vi kan få succes,” siger Engcons administrerende direktør Krister Blomgren.**

2020 blev slet ikke, som nogen kunne have forestillet sig. Med en lavkonjunktur i anmarch var mange forberedt på et hårdt år fra starten, men Covid-19 skulle vise sig at ændre alt. Usikkerhed, afskedigelser og en sværere tilværelse har præget året. Der er indført begrænsninger, der er foretaget nedskæringer, og der har været forsyningsproblemer og investeringsfrygt, hvilket har gjort arbejdet meget vanskeligere for mange. Engcon ønsker nu at takke sine hårdtarbejdende medarbejdere, samtidig med at virksomheden vil gøre en indsats for at støtte lokale iværksættere, der hvor Engcon er til stede. Derfor bliver dette års julegave til medarbejderne et lokalt gavekort.

– Der er et stort behov for støtte og en stærk vilje fra vores side til at vise vores taknemmelighed både over for vores medarbejdere og de lokalsamfund, hvor vi har aktiviteter. Derfor har vi nu besluttet at forære vores medarbejdere "lokalt tilpassede" julegaver, der skal støtte lokale forretninger og virksomheder, siger Krister Blomgren, administrerende direktør for Engcon Group.

Medarbejderne har i løbet af året stillet 100 procent op, noget som Engcon har set og vil takke for med en julegave, der både påskønner medarbejderen og gør nytte, der hvor medarbejderen bor.

– Vi er i en situation, hvor vi kan støtte, fordi vi sædvanen tro trak i håndbremsen straks, da vi indså, at det ville blive et skrækkeligt år. Det blev ikke så slemt, som vi først troede, men denne pandemi har budt på alvorlige udfordringer med restriktioner og forstyrrelser. I den situation har vores medarbejdere verden over stillet op 100 procent. Det er vi utroligt taknemmelige for, siger Krister Blomgren, administrerende direktør for Engcon Group og fortsætter:

– Jeg er dybt imponeret over vores medarbejdere og hvordan de har stillet op for at løse de situationer, der er opstået. Det er også derfor vi besluttede at takke dem med en lidt større gave end normalt. Det er de værd!

Konkret betyder det, at Engcons medarbejdere modtager et gavekort til de lokale forretninger i det område, hvor Engcon er tilstede, i stedet for at foretage et kæmpeindkøb af den samme julegave til alle medarbejdere.

– Det er ikke nok, at virksomheden og dens medarbejdere bare har det godt – vores lokalsamfund skal også have det godt, for at vi kan få succes. Det føles godt, at vi har taget den beslutning, siger Krister Blomgren.

Engcon er til stede på alt 12 lokationer fra Strömsund i det nordlige Sverige og

Mennecy i Frankrig til Hamden på den anden side af Atlanterhavet i Connecticut i USA. 

**Kontakt:**   
Ulrica Hellström, engcon Group | +46 [0]72 236 32 00

engcon er verdens førende producent af tiltrotatorer (håndledsfunktion til gravemaskiner) og tilhørende redskaber, og udstyr som øger gravemaskiners fleksibilitet, præcision og sikkerhed. Med viden, engagement og et højt serviceniveau skaber vi succes for vores kunder.  

engcon er en større koncern bestående af moderselskabet engcon Holding AB med hovedsæde i Strömsund i Sverige, og også salgsfirmaer på respektive markeder: Sverige, Norge, Finland, Danmark, Frankrig, Benelux, Nordamerika (USA og Canada), Storbritannien Tyskland, Korea og Australien. engcon-gruppen omsatte i 2019 for ca. 1350 mio. SEK med ca. 300 medarbejdere. engcon blev grundlagt i 1990. [www.engcon.com](http://www.engcon.com/)